Vadagių piliakalnis

Vadagių piliakalnis (registro kodas iki 2005 m. balandžio 19 d. A783KP, Lietuvos Respublikos kultūros paminklų sąrašo Nr. AR624) – piliakalnis Mažeikių rajono savivaldybės teritorijoje, prie Vadagių kaimo, Sedos seniūnija. Pasiekiamas keliu Ukrinai – Šiliai ties nežymiu kelio posūkiu (dešinėje yra sodyba) pasukus per laukus į kairę pietryčių kryptimi, už 1,2 km – yra kiek dešiniau eglynėlio.

 Piliakalnis 
kairėje|miniatiūra|250x250px|3D modelis
Piliakalnis įrengtas Varduvos kairiojo kranto kyšulyje, ties Ragupio žiotimis. Aikštelė trikampė, pailga šiaurės – pietų kryptimi, 35 m ilgio, 25 m pločio pietiniame krašte. Čia supiltas 30 m ilgio, 29 m pločio, 2 m aukščio pylimas, kurio 4 m aukščio išorinis šlaitas leidžiasi į 45 m ilgio, 6 m pločio, 1 m gylio griovį, už kurio yra antras 0,3 m aukščio, 5 m pločio pylimas. Šlaitai statūs, 14 m aukščio.

Pylimas ir aikštelė labai apardyti bulviarūsių, vakarinis aikštelės kraštas nuplautas. Piliakalnis apaugęs lapuočiais, pomiškis iškirstas.

Į pietus nuo piliakalnio, 3 ha plote yra papėdės gyvenvietė. 
 Lietuvos TSR archeologijos atlasas, Vilnius, Mintis, 1975 m. t. 2 p. 172-173 (Nr. 771)

 Tyrimai 
Vadagių piliakalnis pažymėtas 1899 m. F. Pokrovskio sudarytame Kauno gubernijos archeologiniame žemėlapyje. Piliakalnio žvalgomuosius archeologinius tyrimus 1903 m. atliko archeologas Liudvikas Kšivickis, 1966 m. žvalgė Lietuvos istorijos institutas. Piliakalnis datuojamas I tūkstantmečiu - XIII a.

 Legendos 
 Ežeras ant milžino delno / Sudarė Norbertas Vėlius. Vilnius 1995.

 Šaltiniai 

 Lietuvos TSR kultūros paminklų sąrašas, V., 1973, p.145

 Nuorodos 
 Lietuvos piliakalniai 
 Padavimas apie Vadagų piliakalnį
 Hillforts.eu atvirųjų duomenų ištekliai

Kategorija:Piliakalniai Mažeikių rajone